Mercedes-Benz Citaro, autobus Autotroleja
Autobus Autotroleja
Spomen obilježje povodom 105. godišnjice organiziranog javnog prijevoza u Rijeci, otkriveno 7. studenog 2004. godine
Zglobni autobus Autotroleja marke Mercedes-Benz Conecto
Zglobni autobus Autotroleja marke Mercedes-Benz Citaro
Zglobni autobus Autotroleja marke MAN
Minibus Autotroleja marke IVECO
**KD Autotrolej d.o.o.** javni je gradski i prigradski prijevoznik putnika na područuju Grada Rijeke i uže okolice (tzv. riječkog prstena). Početak Autotroleja smatra se 7. studenog 1899. kada je, uvođenjem električnog tramvaja, utemeljeno i poduzeće čija je djelatnost javni gradski prijevoz putnika, iako su prve organizirane linije Rijekom prolazile još od 1874. godine. 

Autotrolej je u svojoj prošlosti prijevoz vršio raznim vrstama vozila; konjskim tramvajskim zapregama, električnim tramvajima, kamionima, trolejbusima i raznim vrstama autobusa. Danas se promet odvija isključivo klasičnim, zglobnim i mini autobusima različitih proizvođača i izrade. Od 11. travnja 2009. u funkciji je prošireni putnički terminal "Delta", te sve prigradske linije (osim *linije 32*) polaze s terminala "Delta". Od ljeta 2009. Autotrolej uvodi eksperimentalne noćne linije tokom ljeta, da bi od 2010. noćne linije vozile cijelu godinu. Od 1. travnja 2010. gradske linije su reorganizirane, te prometuju novim trasama.

Promet se odvija na 44 linije povezujući gradove i općine u okolici s Rijekom, uz iznimku linija koje povezuju manja mjesta zapadnog rubnog dijela Primorsko-goranske županije s Opatijom gdje Autotrolej ima vlastiti terminal, odnosno autobusni kolodvor.

Kao komunalno društvo, Autotrolej je u vlasništvu jedinica lokalne samouprave na kojima djeluje. Trenutni odnos vlasništva je: 

* Grad Rijeka 83.44%,
* Općina Čavle 3.27%,
* Grad Bakar 2.75%,
* Općina Kostrena 2.67%,
* Općina Viškovo 2.27%,
* Općina Jelenje 1.8%,
* Grad Kastav 1.68%,
* Općina Klana 1.28% i
* Grad Kraljevica 0.84%.

Linije Autotroleja
------------------

### Gradske linije

| Broj | Smjer vožnje |
| --- | --- |
| **1** | Pećine - Centar - Bivio |
| **1A** | Jelačićev trg– Marčeljeva Draga |
| **1B** | Jelačićev trg-Tower centar – Strmica |
| **2** | Trsat – Centar - Srdoči |
| **2A** | Delta - Ivana Zavidića |
| **3** | Delta - Drnjevići - Grbci |
| **3A** | Delta - Drnjevevići - Bezjaki |
| **4** | Fiumara - Brašćine |
| **4A** | Sv. Katarina -Brašćine - Vrh Pulca |
| **5** | Jelačićev trg - Drenova |
| **5A** | (Željeznički kolodvor) - Drežnička - Tibljaši - Petrci - Drenova |
| **5B** | Petrci - Drenova- O.Š. F.Franković |
| **6** | Podvežica - Centar - Krnjevo NN |
| **7** | Gornja Vežica - Centar - Turkovo |
| **7A** | Sveti križ - Centar - Hosti |
| **8** | (Trsat) - Kampus - Torpedo |
| **13** | Delta - Pašac - Grohovo |
| **KBC** | Kampus - Centar - KBC Rijeka |

### Gradske noćne linije

| Broj | Smjer vožnje |
| --- | --- |
| **101** | Trsat - Centar - Marčeljeva Draga |
| **102**\* | Vežica - Centar - Srdoči |
| **103** | Jelačićev trg - Drenova |
|  | (napomena:Noćne linije trenutno ne prometuju) |

**\* Smjer vožnje:** *Vežica (Z. Kučića) - Kumičićeva - Fiumara - Krešimirova - N. Tesle - Vukovarska - A. Barca - Vidovićeva - Lozičina - Zametska - Srdoči - Zametska - Nova cesta - Čandekova - N. Tesle - Krešimirova - Fiumara - Kumičićeva - Kvaternikova - Z. Kučića*

Stajalište noćne linije 102 uspostavlja se u Ulici A. Barca (kućni br. 3).

### Prigradske linije

#### Rijeka - Terminal "Delta"

| Broj | Smjer vožnje | Napomene |
| --- | --- | --- |
| **10** | Rijeka - Sv. Lucija - Šoići |
| **10A** | Rijeka - Žurkovo - Paveki - Šoići |
| **11**\* | Rijeka - Lokva - Saršoni - Garići - Vožišće | Viškovo - Saršoni - Marčelji - Brnčići - Viškovo\* **Linija 11 prometuje kao školska linija općine Viškovo sa mogućnošću prijevoza svih osoba** |
| **12** | Rijeka - Čavle - Podhum/Umole - Dražice |
| **12B**\* | Rijeka - Čavle - Soboli - Platak | Linija **12B** prometuje Subotom i Nedjeljom |
| **14** | Rijeka - Čavle - NN Mavrinci - Podola |
| **15**\* | Čavle - Grad Grobnik - Mikeji | Linija **15** u Čavlima ostvaruje vezu na linije **12, 14 i 16** |
| **15A** | Čavle - Soboli - Zastenice - Škaroni | Linija **15A** u Čavlima ostvaruje vezu na linije **12, 14 i 16** |
| **16** | Rijeka - Soboli - Podkilavac - Jelenje |  |
| 17 | (Delta)-Juraši-Turkovo-Petrci-Milohni-Viškovo | \*Linija 17 SAMO u 07:20 sati polazi sa delte |
| **18** | Rijeka - Spinčići - Kastav - Brnčići - Viškovo |  |
| **18B** | Rijeka - Rešetari - Kastav |
| **18C** | Kastav - Spinčići - Rubeši - Rešetari - Kastav | Linija **18C** prometuje samo za vrijeme škole |
| **19** | Rijeka - Stupari - Viškovo - Studena - Klana |
| **20** | Rijeka - Pehlin - Viškovo - Studena - Klana - Lisac |
| **21** | Rijeka - Pehlin - Viškovo - Brnčići - Kudeji |
| **22** | Rijeka - Matulji - Permani - Škalnica - Klana - Lisac |
| **23** | Rijeka - Matulji - Permani - Brgud - Zvoneća - Mune | Polazak **15** prometuje kroz Rukavac do Permana i Muna
Polazak **24** prometuje do Rukavca gdje se okreće praveći kružnu liniju sa Centrom Rijeke |
| **25** | Rijeka - Draga - Škrljavo - Kukuljanovo - Podola - Radna Zona 27 |
| **26** | Rijeka - Krasica - Hreljin - Zlobin |
| **27** | Rijeka - Bakar - Hreljin |
| **27A** | Rijeka - (Draga) - Bakar | Linija **27A** je linija koja prevozi učenike Pomorske Škole Bakar |
| **29** | Rijeka - (Bakar) - Kraljevica - Oštro - Ožlak - Tribalj |
| **29A** | Rijeka - D404 - (Bakar) - Kraljevica - Oštro - Ožlak - Tribalj |
| **30** | Rijeka - Matulji - Permani - Rupa - Lipa - Pasjak - Brce |

  

#### Rijeka - Terminal "Jelačićev trg"

| Broj | Smjer vožnje |
| --- | --- |
| **32** | Rijeka - Volosko - Opatija - Lovran |

#### Opatija - Terminal Slatina i Lovran

| Broj | Smjer vožnje |
| --- | --- |
| **32A** | Lovran - Medveja - Mošćenička Draga - Mošćenice - Brseč - Zagore |
| **34** | Opatija - Volosko - Matulji - Rukavac - Veprinac - Učka |
| **35** | Volosko - Opatija - Ičići - Poljane - Veprinac |
| **36** | Lovran - Dobreć - Liganj - Lovranska Draga |
| **37** | Opatija - Pobri - Matulji - Kastav - Spinčići - (Brnčići) |

Turistički autobus
------------------

Autobus MAN Lion's City DD prvi je turistički dvokatni autobus takve vrste u Hrvatskoj kojega je prepoznatljivim stilom i motivima Rijeke oslikao Vjekoslav Vojo Radoičić. Autobus je javnosti predstavljen 5. lipnja 2007. na riječkom Korzu. Pokretanje ovakvog projekta po uzoru na svjetske metropole poput Londona, Barcelone ili Valencije, uklapa se u stvaranje slike Rijeke, ne samo kao industrijskog i poslovnog, već i turističkog središta. Ostvarenje turističke ponude Grada zajednički su osmislili i financirali s 2,9 milijuna kuna Grad Rijeka, Autotrolej i Turistička zajednica grada Rijeke.

Autobus prometuje sve dane u tjednu, uključujući i blagdane, ali samo za vrijeme turističke sezone.

Autobus vozi po načelu *HOP ON* - *HOP OFF*, što se odnosi na kratka zaustavljanja na autobusnim stajalištima.
Karte se mogu kupiti u Turističkom informativnom centru u Rijeci i Opatiji, u mnogobrojnim opatijskim i riječkim hotelima i turistički agencijama, ali i kod pratitelja pri samom ulasku u autobus. Autobus raspolaže sa 79 sjedećih mjesta, od čega su 2 mjesta rezervirana za invalidne osobe. Priče o prošlosti i sadašnjosti Rijeke i Opatije mogu se poslušati na osam jezika: hrvatskom, talijanskom, njemačkom, engleskom, francuskom, ruskom, španjolskom i mađarskom jeziku.

### Stajališta

| Stajališta turističkog autobusa |
| --- |
| Rijeka - Trsat (ispred Dvorane Mladosti)\* |
| Rijeka - Tower Centar Rijeka |
| Rijeka - Jelačićev trg |
| Rijeka - Jadranski trg |
| Opatija - Slatina |
| Rijeka - HNK Ivana pl. Zajca |

**\*** *Ponuđena je mogućnost posjeta Trsatskoj gradini (pauza od pola sata) .*

Povezani članci
---------------

* Tramvajski promet u Rijeci

Izvori
------

1. ↑
2. ↑  „Archive copy". Arhivirano iz originala na datum 2009-02-04. Pristupljeno 2014-07-26.
3. ↑  „Archive copy". Arhivirano iz originala na datum 2013-12-22. Pristupljeno 2014-07-26.
4. ↑  „Archive copy". Arhivirano iz originala na datum 2013-12-22. Pristupljeno 2014-07-26.

Vanjske veze
------------

***Autotrolej*** na Wikimedijinoj ostavi

* KD Autotrolej d.o.o.

**Napomena:** Ovaj tekst ili jedan njegov dio preuzet je s mrežnih stranica Grada Rijeke ili Moja Rijeka. Vidi Dopusnicu Grada Rijeke.